Document ID: 31978L0633

31978L0633
L 206/43
JURNALUL OFÍCIAL AL UNIUNII EUROPENE
A OPTA DIRECTIVĂ A COMISIEI
din 15 iunie 1978
de stabilire a metodelor comunitare de analiză pentru controlul oficial al furajelor
(78/633/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 70/373/CEE a Consiliului din 20 iulie 1970 privind introducerea modalităților de prelevare de probe și a metodelor comunitare de analiză pentru controlul oficial al furajelor (1), modificată ultima dată de Actul de aderare, în special articolul 2,
întrucât directiva menționată impune realizarea controlului oficial al furajelor cu ajutorul modalităților de prelevare de probe și a metodelor comunitare de analiză în scopul verificării respectării cerințelor din cadrul dispozițiilor stabilite prin acte cu putere de lege sau acte administrative privind calitatea și compoziția furajelor;
întrucât Directivele 71/250/CEE din 15 iunie 1971 (2), 71/393/CEE din 18 noiembrie 1971 (3), 72/199/CEE din 27 aprilie 1972 (4), 73/46/CEE din 5 decembrie 1972 (5), 74/203/CEE din 25 martie 1974 (6), 75/84/CEE din 20 decembrie 1974 (7) și 76/372/CEE din 1 martie 1976 (8) ale Comisiei au stabilit deja un număr de metode comunitare de analiză; întrucât progresul înregistrat până în prezent arată că este necesară adoptarea unui al optulea set de metode;
întrucât măsurile prevăzute în prezenta directivă sunt conforme cu avizul Comitetului permanent pentru furaje,
ADOPTĂ PREZENTA DIRECTIVĂ:
Articolul 1
(1) Statele membre solicită realizarea analizelor pentru controalele oficiale ale furajelor cu privire la conținutul lor de bacitracin de zinc, flavofosfolipol, fier, cupru, magneziu și zinc în conformitate cu metodele descrise în anexa la prezenta directivă.
(2) Dispozițiile generale stabilite în partea I, „Introducere”, din anexa la prima Directivă 71/250/CEE, cu excepția părții referitoare la prepararea eșantionului care urmează să fie analizat, se aplică metodelor descrise în anexa la prezenta directivă.
Articolul 2
Statele membre pun în aplicare la 1 ianuarie 1979 actele cu putere de lege sau actele administrative necesare aducerii la îndeplinire a prezentei directive. Statele membre notifică de îndată Comisia cu privire la aceasta.
Articolul 3
Prezenta directivă se adresează statelor membre.
Adoptată la Bruxelles, 15 iunie 1978.

Labels: 0
17
6